પણ આ વિનિમયની પણ પોતાની સમસ્યા હતી. એ વિનિમય પોતે સંકલન વગરની વ્યવસ્થા હતી. પુરાતન સમયનો એક મોચી જો એક ખેડૂતને એક બોરી ઘઉંનાં બદલે એક જોડી જૂતા આપતો હોય તો એ સોનીને કે પોતાના વતી ભગવાનને રાજી રાખતા પુજારીને કેટલા જોડી જૂતા આપે? કે પછી પેલો ખેડૂત ઘઉંને બદલે ચોખા કે ચણા આપે તો શું દેવું? આવી સમસ્યા દરેકને થતી હતી અને એટલે વસ્તુઓના સીધા વિનિમય (ડાયરેક્ટ બાર્ટર)ને બદલે દરેક વસ્તુઓને અમુક કિંમતી વસ્તુઓ સાથે વિનિમય કરવો અને એ કિંમતી વસ્તુઓજ દરેક વ્યવહારમાં આવે એવું નક્કી થયું અને એ કિંમતી વસ્તુઓ એ માનવજાત ની પહેલી કરન્સી બની.